#

# ประกาศกระทรวงการคลัง

# ว่าด้วยการแต่งตั้งเจ้าพนักงาน (ฉบับที่ 62)

# เรื่อง แต่งตั้งพนักงานเจ้าหน้าที่อากรแสตมป์ ตามประมวลรัษฎากร

 อาศัยอำนาจตามความในมาตรา 4 แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 20) พ.ศ. 2513 รัฐมนตรีว่าการกระทรวงการคลัง
ประกาศแต่งตั้งพนักงานเจ้าหน้าที่อากรแสตมป์ตามประมวลรัษฎากร ดังต่อไปนี้

 ข้อ 1 ให้นายทะเบียนผู้รับจดทะเบียนห้างหุ้นส่วน บริษัทจำกัด บริษัทมหาชนจำกัด สมาคมการค้า และหอการค้า ตามประมวลกฎหมายแพ่งและพาณิชย์ กฎหมายว่าด้วยบริษัทมหาชนจำกัด กฎหมายว่าด้วยสมาคมการค้า และกฎหมายว่าด้วยหอการค้า เป็นพนักงานเจ้าหน้าที่อากรแสตมป์ตามมาตรา 103 แห่งประมวลรัษฎากร เฉพาะกรณีการจดทะเบียนห้างหุ้นส่วน บริษัทจำกัด บริษัทมหาชนจำกัด สมาคมการค้า และหอการค้า และการรับคำขอรับหรือแก้ไขข้อมูลชื่อผู้ใช้ (Username) และรหัสผ่าน (Password) และยืนยันตัวตนของผู้ใช้บริการสำหรับการใช้งานระบบจดทะเบียนนิติบุคคลทางอิเล็กทรอนิกส์ (e-Registration)

 ข้อ 2 ประกาศนี้ให้ใช้บังคับตั้งแต่วันที่ 18 เมษายน พ.ศ. 2560 เป็นต้นไป

 ประกาศ ณ วันที่ 18 เมษายน พ.ศ. ๒๕60

 อภิศักดิ์ ตันติวรวงศ์

 (นายอภิศักดิ์ ตันติวรวงศ์)

 รัฐมนตรีว่าการกระทรวงการคลัง